**Tăcere și-n jur**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

azi ne iubim de la cinci la șapte

pentru o cană cu lapte

când stingem lumina

oprim și iubirea

aprinde-o din nou

de-acum aprinde-o numai

cu părere de rău

așteptăm un mesaj

despre frica de pâine

așteptăm până mâine

sau ieșim până-n curte

să tot batem covoare

ieșim chiar de azi cu răbdare

aveam o conservă mai veche

la geam

se pare că nu o mai am

oalele sparte-n capul dreptății

când tu mă vedeai cum eram

azi ne iubim

haimanale pe sârmă

tăcere și-n jur

până la urmă

4 ianuarie – 16 martie 2019, Constanța